На основу члана 26. став 1. и члана 27. Закона о јавној својини („Сл. гласник РС“ бр. 72/2011 и 88/2013, 105/2014, 104/2016-др. закон, 108/16, 113/17, 95/18 и 153/20), члана 83 став 1. и члана 99. став 12. Закона о планирању и изградњи („Сл.гласник РС“ бр.72/09, 81/09- исп., 64/10- одлука УС, 24/11, 121/12, 42/13-одлука УС, 98/13- одлука УС,132/14, 145/14, 83/18, 31/19, 37/19-др.закон, 9/20 и 52/21), члана 32. Закона о локалној самоуправи („Сл. гласник РС“ 129/07, 83/14-др.закон, 101/16- др. закон, 47/18 и 111/2021 – др. закон), члана 5. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права као и поступцима јавног надметања и прикупљања писмених понуда („Сл. гласник РС“, бр.16/18), члана 40. и 152. Статута Општине Владичин Хан („Службени гласник грaда Врања“, бр.4/19) и члана 15. став 4. Одлуке о прибављању и располагању стварима у јавној својини („Службени гласник града Врања“ бр. 16/18, 14/19 и 31/20) Скупштина општине Владичин Хан, на седници одржаној дана 26.12.2021. године, донела је

**О Д Л У К У**

**О ПРЕДЛОГУ ВЛАДИ РЕПУБЛИКЕ СРБИЈЕ ДА ПРЕНЕСЕ ПРАВО ЈАВНЕ СВОЈИНЕ ОПШТИНЕ ВЛАДИЧИН ХАН НА КП.БР. 332/2 КО ВЛАДИЧИН ХАН У ЈАВНУ СВОЈИНУ РЕПУБЛИКЕ СРБИЈЕ**

**Члан 1.**

ПРЕДЛАЖЕ СЕ Влади Републике Србије да спроведе поступак преноса права јавне својине на кп.бр. 332/2, површине 585м2 уписане у ЛН бр. 1336 КО Владичин Хан, без накнаде, из јавне својине Општине Владичин Хан у јавну својину Републике Србије, за потребе Министраства унутрашних послова Републике Србије и изградње ватрогасног дома у Владичином Хану.

**Члан 2.**

ПРЕДЛАЖЕ СЕ Влади Републике Србије да донесе одлуку којом прихвата пренос права јавне својине на непокретности из члана 1. ове oдлуке.

**Члан 3.**

Непокретност из чл. 1 ове одлуке налази се на територији Општине Владичин Хан, уписана у ЛН бр.1336 КО Владичин Хан, укупне површине 585м2, по врсти грађевинско земљиште у грађевинском подручју и иста је предвиђена за изградњу ватрогасне станице у складу са Планом генералне регулације насеља Владичин Хан („Сл. гласник града Врања“ бр. 11/21).

**Члан 4.**

Међусобна права и обавезе у вези са преносом права јавне својине на непокретности из чл. 1 ове одлуке регулисаће се посебним уговором који ће у име Општине Владичин Хан потписати Председник Општине Владичин Хан, а по претходно прибављеном мишљењу Општинског правобранилаштва Општине Владичин Хан.

**Члан 5.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања.

**СКУПШТИНА ОПШТИНЕ**

 **ВЛАДИЧИН ХАН**

**БРОЈ: 06-130/7/21-I**

 **П Р Е Д С Е Д Н И Ц А**

 **Данијела Поповић**